armvectores/hy_wikipedia_2023 huggingface dataset:
Վալերի Մասադյան

Վալերի Մասադյան (ֆր.՝ Valérie Massadian, 1972), հայկական ծագմամբ ֆրանսիացի դերասան, կինոռեժիսոր և սցենարիստ։


== Կենսագրություն ==
Վալերի Մասադյանը ծնվել է ֆրանսիայում հայկական ընտանիքում։ Նրա հայրը՝ Ժակ Մասադյանը եղել է «Actuel[fr]» թերթի և «Ռադիո Նովա»֊ի հիմնադիրներից մեկը։ Մինչ նա կհայտնվեր ֆիլմում նա եղել է դիզայներ, լուսանկարիչ և խմբագիր։ 2009 թվականին նա խաղացել է կարճամետաժ «Փախստական» ֆիլմում, որտեղ նա խաղացել է Էլենի կերպարում։ Մեկ տարի անց նա խաղացել է «Չինաստան» ֆիլմում, որտեղ նա խաղացել է Վալերիի կերպարում։
2011 թվականին նա նկարահանում է «Նանա» ֆիլմը, դա իր առաջին ռեժիսորական ֆիլմն է, որը դարձավ այդ թվականի դեբյուտային ֆիլմերից մեկը։ Հենց այդ թվականին նկարահանվեց կարճամետրժա «Նանա» ֆիլմը։ 2011֊2012 թվականներին «Նանա» ֆիլմը մասնակցեց միջազգային կինոփառատոնների շարքի և ստացավ անվանակարգեր և մրցանակներ։ Լոկառնո կինփառատոնին ֆիլմը հաղթեց լավագույն դեբյուտ անվանակարգում։ Երևանյան «Ոսկե ծիրան 2012» կինոփառատոնին ֆիլմը «Հայկական պանորամա» անվանակարգում ստացավ արծաթե ծիրան։
15-րդ «Ոսկե ծիրան» կինոփառատոնի և Հայաստանում Ֆրանսիայի Հանրապետության դեսպանության հետ համատեղ 2018 թվականի հուլիսի 10-ին Մասադյանի «Միլա» ֆիլմը ցուցադրվել է «Ֆրանկոֆոն երկրների կինոն» ծրագրի շրջանակում։


== Ֆիլմագրություն ==
Ռեժիսորական աշխատանքներ2011 — Նանա
2011 — Լենա (կարճրամաետաժ ֆիլմ)
2017 - ՄիլաՍցենարներ2011 — Նանա
2011 — Լենա (կարճրամետաժ ֆիլմ)Դերեր2010 — Էլեն («Փախստականներ»)
2009 — Վալերի («Չինաստան»)


== Մրցանականեր ==
«Նանա» ֆիլմի համար2012 — Երևանյան «Ոսկե ծիրան 2012» կինոփառատոնին ֆիլմը «Հայկական պանորամա» անվանակարգում ստացավ արծաթե ծիրան
2011 — Լոկարնոյի միջազգային կինոփառատոնին լավագույն դեբյուտ անվանակարգում


== Ծանոթագրություններ ==
Ալյոսա

Ալլոսա (իսպ.՝ Alloza ), բնակավայր և մունիցիպալիտետ Իսպանիայում։ Գտնվում է Տերուել գավառում, ինքնավար Արագոն մարզում։ Մունիցիպալիտետի մի մասը գտնվում է Անդոռա Սեռա դե Արկոս շրջանում։ Տարածքը զբաղեցնում է 85 կմ2։ Բնակչությունը՝711 մարդ (2010 թվականի տվյալներով)։


== Բնակչություն ==


== Ծանոթագրություններ ==


== Արտաքին հղումներ ==
Foro de Alloza
(1465) Ավտոնոմա

(1465) Ավտոնոմա (անգլ.՝ Autonoma), աստերոիդ աստերոիդների հիմնական գոտում։ Հայտնաբերվել է 1938 թվականի մարտի 20-ին Առնո Վախմանի կողմից Բերգդորֆում։
Միջին հեռավորությունը Արեգակից կազմում է 3,02751 ա. մ., առավելագույնը մոտենում է 2,4864 ա. մ. հեռավորության վրա և հեռանում 3,5686 ա. մ.։ Արեգակի շուրջ մեկ ամբողջական պտույտ է կատարում 1924,1 երկրային օրվա ընթացքում, իր ուղեծրով շարժվելով միջինում 0,187101 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 9,92° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(1465) Ավտոնոմա աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Բրովկի (Սալսկի շրջան)

Բրովկի (ռուս.՝ Бровки), գյուղ Ռուսաստանի Ռոստովի մարզի Սալսկի շրջանում։ Մտնում է Կրուչենո-Բալկովսկի գյուղական համայնքի կազմի մեջ։
Գորնի (քաղաքատիպ ավան, Սոլնեչնի շրջան)

Անվան այլ կիրառումների համար տե՛ս՝ ԳորնիԳորնի (ռուս.՝ Горный), քաղաքատիպ ավան Ռուսաստանի Խաբարովսկի երկրամասի Սոլնեչնի շրջանի կազմում։
Բնակչությունը 2011 թվականին գրանցված տվյալներով կազմում էր 1537 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Լասիլա

Լասիլա (էստ․՝ Lasila), գյուղ Էստոնիայի Լյաենե-Վիրումաա նահանգի Ռակվեռե շրջանում։
2011 թվականի տվյալներով գյուղում բնակվում էր 138 մարդ։


== Տես նաև ==
Էստոնիայի վարչական բաժանում


== Ծանոթագրություններ ==


== Արտաքին հղումներ ==
Էստոնիայի բնակավայրերի անվանումները (հետխորհրդային շրջանի անվանափոխումներից հետո), http://www.eki.ee կայքում։ (անգլ.) և (էստոներեն)
Էստոնիայի բնակչության վիճակագրությունը; «Էստոնիայի վիճակագրություն» պետական գործակալության կայքում։ (էստոներեն)
Նորվեգիայի դրոշ

Նորվեգիայի դրոշը (նորվեգերեն՝ Det norske flagget) իրենից ներկայացնում է կարմիր գույնի ուղղանկյուն պաստառ կապույտ գույնի սկանդինավյան խաչով, լայնքի և երկայնքի 8։11 հարաբերակցությամբ։
Կալում Չեմբերս

Կալում Չեմբերս (անգլ.՝ Calum Chambers, հունվարի 20, 1995(1995-01-20), Petersfield, Հեմփշիր, Հեմփշիր, Հարավարևելյան Անգլիա, Անգլիա, Միացյալ Թագավորություն), անգլիացի ֆուտբոլիստ, «Արսենալ»-ի պաշտպան։ «Սաութհեմփթոն»-ի ակադեմիայի սան։ Խաղում է աջ և կենտրոնական պաշտպանի դիրքում։


== Ակումբային կարիերա ==


=== Սաութհեմփթոն ===
Խաղալ սկսել է «Սաութհեմփթոն»-ի պատանեկան թիմից։ 2012/13 թվականի մրցաշրջանում ընթացքում դարձավ «Սաութհեմփթոն»-ի հիմնական կազմի 4 երիտասարդ խաղացողներից մեկը (Լյուկ Շոուի, Ջեյմս Ուորդ-Պռոուզի, Ջեք Սթիվենսի հետ) և ստացավ 28 համարը։
2012 թվականի օգոստոսի 28-ին նա նշեց իր դեբյուտը «Սաութհեմփթոն»-ի հիմնական կազմում, Անգլիայի գավաթի խաղարկությունում մրցելով «Սթիվենիջի» դեմ խաղում և դարձավ գոլային փոխանցման հեղինակ։ Խաղն ավարտվեց «Սաութհեմփթոն»-ի հաղթանակով 4-1 հաշվով։
2013 թվականի հուլիսի 31-ին Չեմբերսը 4 տարվա պայմանագիր ստորագրեց թիմի հետ։ 
2013 թվականի օգոստոսի 17-ին նա դեբյուտը նշեց Պրեմիեր Լիգայի առաջին տուրում «Վեստ Բրոմվիչ Ալբիոն»-ի դեմ խաղում։
Խաղն ավարտվեց «Սաութհեմփթոն»-ի 1-0 հաշվով հաղթանակով։


=== Արսենալ ===
Հուլիսի 28-ին նա տեղափոխվեց Լոնդոնի «Արսենալ»«Calum Chambers: Arsenal sign Southampton defender for £16m» (անգլերեն)։ BBC Sport։ 2014-07-28 </ref>։ Առաջին գնդակը թիմի կազմում հեղինակեց 2014 թվականի նոյեմբերի 1-ին «Բըռնլի»-ի դեմ խաղում։


== Կարիերան հավաքականում ==
Չեմբերսը սկսել է խաղալ Անգլիայի մինչև 17 տարեկանների թիմում 2012 թվականի փետրվարի 2-ին Պորտուգալիայի դեմ խաղում։
2012 թվականի սեպտեմբերի 26-ին դեբյուտը նշեց մինչև 21 տարեկանների թիմում Էստոնիայի դեմ խաղում։ Սեպտեմբերի 28-ին Ֆարերյան կղզիների դեմ խաղում փոխարինման դուրս գալով՝ հեղինակեց թիմի 6-րդ գնդակը։ 2-րդ գնդակը հեղինակեց Թուրքիայի դեմ խաղում։
2014 թվականին Ռոյ Հոջսոնը նրան հրավիրեց հավաքական։ Դեբյուտը նշեց Նորվեգիայի դեմ խաղում։


== Ձեռքբերումներ ==
 Արսենալ

Անգլիայի սուպերգավաթակիր 2014,
Անգլիայի գավաթակիր 2014/15:


== Վիճակագրություն ==


== Ծանոթագրություններ ==


== Արտաքին հղումներ ==
Ֆուտբոլիստը «Արսենալի» պաշտոնական կայքում (անգլ.)
Ֆուտբոլիստը Archived 2015-08-24 at the Wayback Machine. Պրեմիեր լիգայի պաշտոնական կայքում (անգլ.)
Ֆուտբոլիստը Archived 2014-10-09 at the Wayback Machine. Անգլիայի Ֆուտբոլի ասոցիացիայի պաշտոնական կայքում (անգլ.)
Չոմոնին

Չոմոնին (ուկրաիներեն՝ Чомонин), գյուղ Ուկրաինայի Անդրկարպատյան մարզի Մուկաչևոյի շրջանում։
2001 թվականի տվյալներով Չոմոնին գյուղում բնակվում էր 2 265 մարդ։ Բնակավայրը զբաղեցնում է 4275 կմ² տարածք։ Բնակչության խտությունը կազմում էր 529,82 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վարենա

Վարենա (լիտ.՝ Varėna, լեհ.՝ Orany), քաղաք Լիտվիայի հարավում, վարչական կենտրոնը գտնվում է Վարենսկիի շրջանում։
Քաղաքի անունը առաջացել է մոտակայքում գտնվող գետի անունից։


== Աշխարհագրություն ==
Գտնվում է Վարենա գետից 81 կմ հեռավորության վրա։


== Բնակչություն ==
Քաղաքում բնակվում է 10.106 մարդ։


== Զինանշան ==
Վարենայի զինանշանը սահմանվել է 1969 թվականին Հանրապետական հանձնաժողովի կողմից։ 1970 թվականին, ինչպես և մյուս լատվիական քաղաքների զինանշանները ԿԵՆՏԿՈՄԻ երկրորդ քարտուղար Վ. Ի. Խարազովի ղեկավարությամբ վերականգնվել է 1994 թվականին։


== Պատմություն ==
Քաղաքը առաջին անգամ հիշատակվում է 1413, 1483 թվականներին Վիտովտա Մեծի գրավոր հուշարձանների շարքում։ 1862 թվականին կառուցվել է 4 կմ երկարությամբ Սանկտ-Պետերբուրգ — Վարշավա երկաթուղին և այս վայրը կոչվել է Երկրորդ Օրան։
1946 թվականին Վարենան ստացել է քաղաքի կարգավիճակ, իսկ 1950 թվականին ` շրջանային կենտրոնի։ 1980 թվականին հին և երկրորդ Վարենան միավորվել են մեկ վարչական միավորի մեջ։


== Հայտնի մարդիկ ==
1875 սեպտեմբերի 10 (22) Վարենայում է ծնվել լիտվացի հայտնի նկարիչ և կոմպոզիտոր Միկալոյուս Կոնստանտինաս Չյուռլյոնիսը, ինչպես նաև ժամանակակից լիտվացի նկարիչ Ռոմաս Ժմույդզինավիչյուսը։


== Տրանսպորտ ==


=== Երկաթուղային ճանապարհ ===
Վարենայում գործում է Լյանտվարիս-Մարցինկոնիս երկաթուղային գիծը։


== Ծանոթագրություններ ==


== Արտաքին հղումներ ==
Варенский район, официальная страница Archived 2005-04-12 at the Wayback Machine.
(5993) Թամիդիքսոն

(5993) Թամիդիքսոն (անգլ.՝ Tammydickinson), աստերոիդ աստերոիդների հիմնական գոտում։ Հայտնաբերվել է 1981 թվականի մարտի 2-ին Շելտ Բասի կողմից Սայդինգ Սփրինգում։
Միջին հեռավորությունը Արեգակից կազմում է 2,176339 ա. մ., առավելագույնը մոտենում է 2,029 ա. մ. հեռավորության վրա և հեռանում 2,3237 ա. մ.։ Արեգակի շուրջ մեկ ամբողջական պտույտ է կատարում 1172,7 երկրային օրվա ընթացքում, իր ուղեծրով շարժվելով միջինում 0,306983 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,93° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(5993) Թամիդիքսոն աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
(6960) 1989 AL5

(6960) 1989 AL5, աստերոիդ աստերոիդների հիմնական գոտում։ Հայտնաբերվել է 1989 թվականի հունվարի 4-ին Ռոբերտ ՄաքՆոտի կողմից Սայդինգ Սփրինգում։
Միջին հեռավորությունը Արեգակից կազմում է 3,191944 ա. մ., առավելագույնը մոտենում է 2,7305 ա. մ. հեռավորության վրա և հեռանում 3,6534 ա. մ.։ Արեգակի շուրջ մեկ ամբողջական պտույտ է կատարում 2082,96 երկրային օրվա ընթացքում, իր ուղեծրով շարժվելով միջինում 0,172831 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 1,4° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(6960) 1989 AL5 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Մյուլենֆլիս

Մյուլենֆլիս (գերմ.՝ Mühlenfließ), կոմունա Գերմանիայում, Բրանդենբուրգի տարածքում։
Մտնում է Պոտսդամ Միթելմարկ շրջանի կազմի մեջ։ Բնակչությունը 950 մարդ է (2010 թվականի դեկտեմբերի 31–ի տվյալներով)։ Զբաղեցնում է 58,22 կմ² տարածք։ Պաշտոնական կոդը՝ 12 0 69 402։
Կոմունան ստորաբաժանվում է 4 գյուղական շրջանի։


== Ծանոթագրություններ ==


== Արտաքին հղումներ ==
Պաշտոնական էջ
Դիոնիս Բուբանի

Դիոնիս Բուբանի (ալբ․՝  Dionis Bubani, սեպտեմբերի 18, 1926(1926-09-18), Բուխարեստ, Ռումինիա - փետրվարի 10, 2006(2006-02-10), Տիրանա, Ալբանիա), ալբանացի գրող, բանաստեղծ, լրագրող, թարգմանիչ, խմբագիր։ Երկրորդ համաշխարհային պատերազմից հետո Ալբանիայում ամենահայտնի դրամատուրգներից մեկն էր։


== Կենսագրություն և կարիերա ==
Դիոնիս Բուբանին ծնվել է 1926 թվականի սեպտեմբերի 18-ին Ռումինիայի մայրաքաղաք Բուխարեստում։ Հայրը թարգմանիչ և լրագրող Ջերջի Բուբանին էր, ով երիտասարդ տարիքում արտագաղթել էր Ռումինիայից դեպի Ալբանիա։ Բուխարեստում միջնակարգ դպրոցն ավարտելուց հետո Դիոնիսը 1932 թվականից 1933 թվականներին տպագրվում է «Kosova» (Կոնստանցա քաղաքում լույս ընծայվող) թերթում։ 1939 թվականին նա տեղափոխվում է ընտանիքի հետ միասին Ալբանիա։
1944 թվականին Ալբանիայի իշխանություններն անցնում են կոմունիստներին։ Դրանից հետո հայրը ձերբակալվում է։ Դիոնիսը, ընտանիքի հոգսերով մտահոգ, սկսեց աշխատել հեծանիվներ արտադրող գործարանում, հետո սկսեց սիգարեթներ վաճառել Տիրանայի փողոցներում, իսկ ավելի ուշ նաև գրաշար Արտաքին գործերի նախարարությունում։
Տիրանայի համալսարանում Դիոնիս Բուբանին ուսումնասիրելի է ալբաներեն և ալբանական գրականություն։ 1946 թվականին զբաղվել է լրագրությամբ՝ համագործակցելով «Letrari i ri» («Նոր գրականություն»), «Rinia» («Երիտասարդություն») թերթերի հետ։ Այդ ժամանակ տպագրվել է նաև «Hosteni» երգիծական ամսագրում, որի խմբագիրը դարձավ ավելի ուշ։
Հեղինակ է զանազան հոդվածների, ակնարկների, մանկական գրականության, երիգիծական հումորային ստեղծագործությունների, պամֆլետների, երգերի տեքստերի։ Ռումիներեն է թարգմանել ալբանացի բանաստեղծների ստեղծագործությունները և հակառակը։
Դիոնիս Բուբանին իր մահկանացուն կնքել է 2006 թվականի փետրվարի 10-ին մայրաքաղաք Տիրանայում։


== Ընտիր ստեղծագործություններ ==
Armiku i grave (Կանանց թշնամին)
Bileta e llotarisë (Ճակատագիր ըստ վիճակախաղի)
Kandidati i shkencave (Գիտությունների թեկնածուն)
Milioner pa asnjë kacidhë (լիբրետտո)
Skena dhe prapaskena (պամֆլետ)


== Ծանոթագրություններ ==


== Գրականություն ==
Gazetare dhe publiciste shqiptare. Fjalor enciklopedik, red. Sejdin Cekani, Tirana 2005, 99943-678-5-4


== Արտաքին հղումներ ==
Dionis Bubani
Biogram D.Bubaniego
Սեկոնգ

Սեկոնգ (ເຊກອງ), պրովինցիա (քհվենգ)՝ տեղակայված Լաոսի հարավ-արևելքում։ Արևելքից սահմանակցում է Վիետնամին, նրանից հարավ լաոսյան Ատտապներն են, հյուսիսում՝ Սարավանը, արևմուտքում՝ Տյամպասակը։ Սեկոնգը նախավերջինն է ըստ չափերի և վերջինը ըստ բնակչության թվի Լաոսի պրովինցիաների մեջ, ինչպես նաև ամենախիտ բնակեցվածը և ամենաաղքատը երկրում։ Մյուս կողմից, այնտեղ բնակվում է Լաոսի 14 ժողովուրդ՝ դա ամենամեծ ցուցանիշն է երկրում։
Սեկոնգը ստեղծվել է 1984 թվականին Սարավան պրովինցիայից բաժանվելով։ Հարավային ուղղությամբ Կամբոջայի կողմ հոսող Կոնգ գետը Սեկոնգը բաժանում է երկու մասի և ձևավորում է բերքատու դաշտավայր՝ ծածկված բրնձի արտերով և մրգատու այգիներով։


== Ծանոթագրություններ ==


== Գրականություն ==
Bourdet Yves (2000)։ The Economics of Transition in Laos: From Socialism to Asean Integration։ Edward Elgar Publishing։ ISBN 978-1-85898-747-7։ Վերցված է դեկտեմբերի 11, 2012 
Crane Eva (1999)։ The World History of Beekeeping and Honey Hunting։ Taylor & Francis։ էջեր 135–։ ISBN 978-0-415-92467-2 
Rough Guides (հունվարի 20, 2011)։ The Rough Guide to Laos։ Penguin։ էջեր 257–։ ISBN 978-1-4053-8561-9 
Snelder Denyse J., Lasco Rodel D. (հունվարի 1, 2008)։ Smallholder Tree Growing for Rural Development and Environmental Services: Lessons from Asia։ Springer։ ISBN 978-1-4020-8261-0 
Tagwerker Edeltraud (նոյեմբերի 6, 2009)։ Siho and Naga—Lao Textiles: Reflecting a People's Tradition and Change։ Peter Lang։ էջեր 73–։ ISBN 978-3-631-58689-1 
Wittmer Heidi, Gundimeda Haripriya (մայիսի 23, 2012)։ The Economics of Ecosystems and Biodiversity in Local and Regional Policy and Management։ Routledge։ ISBN 978-1-84971-252-1 


== Լրացուցիչ գրականություն ==
Non-Timber Forest Products Project (Cambodia). Hydropower on the Sesan/Sekong River. Mekong factsheet, 1. Phnom Penh: NTFP Project, Ratanakiri Province, 1997.
Saiyavong, Somphāvan. Phao Trīang: vithī sīvit kap sathāpattayakam = The life and house of the Tariang people. [Vīangchan]: Sathāban Khonkhwā Vatthanatham, Kasūang Thalǣng Khāo læ Vatthanatham, 2003.
Thongkum, Theraphan L[en]. Phāsā khō̜ng nānā chonphao nai khwǣng Sēkō̜ng Lāo Tai: khwāmrū phư̄nthān phư̄a kānwičhai læ phatthanā = Languages of the tribes in Xekong Province Southern Laos: a foundation for research and development. Krung Thēp: Samnakngān Kō̜ngthun Sanapsanun Kānwičhai, 2001. 974-03-0128-2
United Nations Development Programme (Viangchan, Laos). Socio-Economic Profile of Sekong Province. Lao PDR: province profiles series, no. 3. Vientiane: United Nations Development Programme, 1997.
Vythilingam, I., et al. «The prevalence of Anopheles (Diptera: Culicidae) mosquitoes in Sekong Province, Lao PDR in relation to malaria transmission.» Tropical Medicine & International Health. 8.6 (2003): 525—535.
Theraphan Luangthongkum The place of Lawi, Harak and Tariang within Bahnaric(անգլ.) // The Mon-Khmer Studies. — 1997. — Т. 27. — С. 109—117.
Բարվարի գավառակ

Բարվար, գավառ Արևմտյան Հայաստանում, Բիթլիսի վիլայեթի Սղերդի գավառում։ Գտնվում էր Սղերդի գավառի արևելյան մասում, Արևմտյան Տիգրիսի ստորին հոսանքի շրջանում, Սղերդ քաղաքից 30-40 կմ արևելք։
Ունի լեռնային տարածք և հարուստ է արոտավայրերով։
Գավառը հայտնի էր իր այգեգործությամբ, մեղվապահությամբ և խաղողով։


== Վարչական բաժանում ==
Ըստ Վ. Քինեի 1891 թվականին գավառակն ուներ 60 բնակավայր՝ 12 000-ից ավելի բնակչով, որից 4000-ը հայեր էին։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն


== Տես նաև ==
Բիթլիսի նահանգի հայաբնակ բնակավայրեր


== Ծանոթագրություններ ==
Բոնա Սավոյացի

Բոնա Սավոյացի, Միլանի դքսուհի (անգլ.՝ Bona of Savoy, Duchess of Milan, օգոստոսի 10, 1449, Avigliana castle, Ավիլյանա, Թուրին, Պիեմոնտ, Իտալիա - նոյեմբերի 17, 1503, Ֆոսանո, Կունեո, Պիեմոնտ, Իտալիա), Միլանի դքսուհի, Միլանի դուքս Գալեացո Մարիա Սֆորցայի երկրորդ կինը։ 1476–1481 թվականների ընթացքում իր որդու անչափահասության տարիներին եղել է նաև Միլանի ռեգենտը։


== Կյանք ==
Ծնվել է Ավիլյանա կոմունայի Թուրին քաղաքում և հանդիսացել Սավոյի դուքս Լուի I-ի և վերջինիս կնոջ` Աննա դե Լուզինյանի դուստրը` նրանց տասնինը երեխաներից մեկը։ Նրա քույր-եղբայրներից էին` Ամադեուս  IX Սավոյեցին, Սավոյի դուքս Ֆիլիպ  II-ը, Լուի Սավոյեցին, Մարգարիտա Սավոյեցին ու Ֆրանսիայի թագավոր Լյուդովիկոս XI-ի հետ ամուսնացած Շառլոտա Սավոյեցին։
1464 թվականին Բոնան պետք է նշանվեր Անգլիայի թագավոր Էդուարդ IV-ի հետ, սակայն բացահայտվել է վերջինիս գաղտնի ամուսնությունը Էլիզաբեթ Վուդվիլի հետ։ 1468 թվականի մայիսի 9-ին ամուսնացել է Գալեացո Մարիա Սֆորցայի հետ։ 1460-ական թվականներից շշուկներ են տարածվել Սֆորցայի ու ֆրանսիական արքայական ընտանիքի միջև ամուսնական դաշինքի մասին, և «1464 թվականին Բոնային պաշտոնապես երաշխավորել են Գալեացոյի համար Ֆրանսիայի թագավորն ու Սավոյի դուքսը»։
1476 թվականի դեկտեմբերի 26-ին, 32 տարեկանում Միլանի Սան Ստեֆանո մայր տաճարի շքամուտքում երեք երիտասարդ ազնվականների կողմից Բոնայի ամուսինն սպանվել է։ Նրան հաջորդել է իր յոթնամյա որդին` Ջան Գալեացո Սֆորցան (1469–1494)` Բոնայի ռեգենտության ներքո։ Սակայն շուտով տարաձայնություններ են առաջացել ռեգենտի ու իր ամուսնու եղբոր` Լյուդովիկո Սֆորցայի միջև։
Առաջին մրցապայքարում Բոնան ու իր խորհրդականը հաղթել են, իսկ Լյուդովիկոն ու իր եղբայրները ստիպված են եղել հեռանալ քաղաքից։ Սակայն օգտվելով Բոնայի ֆավորիտի ու խորհրդականի միջև մրցակցությունից, Լյուդովիկոն վերադարձել է ու 1479 թվականից Միլանի իրական կառավարումն անցել է նրա ձեռքը՝ հետագայում ամրապնդվելով 1480 թվականին, երբ նա բռնազավթել է իր եղբորորդուն՝ Ջանին, զրկել նրան դքսի տիտղոսից և ստանձնել բացահայտ վերահսկողություն։ Դրա արդյունքում Բոնան ստիպված է եղել հեռանալ Միլանից, իսկ Լյուդովիկոն կառավարել է առանց մրցակիցների։
Մոտավորապես 1490 թվականին Բոնան պատվիրել է «Սֆորցաների ժամագիրքը», որը նկարազարդել է հանրահայտ արքունական նկարիչ Ջիովան Պիետրո Բիրագոն։ Նա օգտագործել է նվիրական տեքստեր պարունակող այդ գիրքը, որը համարվում է իտալական Վերածննդի ամենաակնառու գանձերից մեկը։


== Զավակներ ==
Ջան Գալեացո Սֆորցա (20 հունիսի, 1469 – 21 հոկտեմբերի, 1494), ամուսնացել է Իզաբելա Արագոնցու հետ (2 հոկտեմբերի, 1470 – 11 փետրվարի, 1524), որից զավակներ է ունեցել, այդ թվում՝ լեհական թագավոր Սիգիզմունդ I Ծերի կին Բոնա Սֆորցան, որն իր հերթին վեց երեխա է ունեցել։
Հերմես Մարիա Սֆորցա (10 մայիսի, 1470 – 18 սեպտեմբերի, 1503), Տորտոնայի մարքիզ։
Բիանկա Մարիա Սֆորցա (5 ապրիլի, 1472 – 31 դեկտեմբերի, 1510), 1474 թվականի հունվարին առաջին անգամ ամուսնացել է Սավոյի դուքս Ֆիլիբերտ I-ի հետ, 1494 թվականի մարտի 16-ին երկրորդ անգամ ամուսնացել է սրբազան Հռոմի կայսր Մաքսիմիլիան I-ի հետ․ ամուսիններից ոչ մեկից զավակներ չի ունեցել։
Աննա Սֆորցա (21 հուլիսի, 1476 – 30 նոյեմբերի, 1497), ամուսնացել է Ֆեռարայի դուքս Ալֆոնսո I դ՛Էստեի հետ ու մահացել ծննդաբերելիս։


== Ծանոթագրություններ ==
Հոուարդ Ուոլտեր Ֆլորի

Հոուարդ Ուոլտեր Ֆլորի (անգլ.՝ Howard Walter Florey, Baron Florey; սեպտեմբերի 24, 1898(1898-09-24)[…], Ադելաիդա, Ավստրալիա - փետրվարի 21, 1968(1968-02-21)[…], Օքսֆորդ, Անգլիա, Միացյալ Թագավորություն), անգլիացի ախտաբան, Լոնդոնի թագավորական ընկերության անդամ (1941), նախագահ (1960–65), ԽՍՀՄ ԳԱ արտասահմանյան (1966), ԱՄՆ–ի Ազգային ԳԱ անդամ։
Ավարտել է Ադելաիդայի (Ավստրալիա) համալսարանը 1921 թվականին, ապա սովորել Օքսֆորդի համալսարանում (1921–24)։
Աշխատանքները հիմնականում վերաբերում են մազանոթների արյան շրջանառության ախտաբանությանը, բորբոքային պրոցեսներին, լիմֆոցիտների ֆունկցիային, անտիբիոտիկների բուժիչ հատկություններին։
1940 թվականին առաջինն է մաքուր պենիցիլինն օգտագործել մարդկանց և կենդանիներին բուժելու համար։ 1945 թվականին Ալեքսանդր Ֆլեմինգի և Էռնստ Չեյնի հետ միասին ստացել է Նոբելյան մրցանակ Բժշկության և ֆիզիոլոգիայի ոլորտում։
Ստացել է ԽՍՀՄ ԳԱ Մ․ Վ․ Լոմոնոսովի անվան ոսկե մեդալ (1965), Քեմբրիջի համալսարանի փիլիսոփայական գիտությունների դոկտորի կոչում։
Ադելաիդայի համալսարանում ուսանելու տարիներին հանդիպել է իր ապագա կնոջ և գործընկեր հետազոտողի` Էթել Ռիդի հետ։ Նրանց ամուսնությունը սակայն հաջող չէր կապված Էթելի վատառողջ լինելու և Ֆլորիի անհամբեր բնավորության հետ։
Էթելի մահից հետո Ֆլորին 1967 թվականին ամուսնացել է իր նախկին գործընկեր Մարգարետ Ջենինգսի հետ (1904-1994)։ Հոուարդ Ֆլորին մահացել է Սրտամկանի ինֆարկտից։


== Ծանոթագրություններ ==


== Արտաքին հղումներ ==
York, Barry (September 2001)։ «Howard Florey and the development of penicillin»։ National Library of Australia News XI (12): 18–20։ Արխիվացված է օրիգինալից 2012-01-20-ին
Գործունեություն

Գործունեություն, մարդու ակտիվության այնպիսի գործընթաց, որի ընթացքում իրականացվում են նրա այս կամ այն դիրքորոշումը միջավայրի, մարդկանց, խմբերի կամ խնդիրների նկատմամբ, որոնք նրան առաջադրում է կյանքը։
Գործունեությունն ունի իր դրդապատճառները և հետապնդում է որոշակի նպատակ, կազմված է առարկայական և մտավոր գործողություններից։


== Տեսակներ ==
Մարդկային գործունեության հիմնական տեսակներն են՝

խաղ
ուսում
ուսուցում
աշխատանք


== Առաջատար գործունեություն ==
Առաջատար գործունեությունը անձի օնտոգենետիկական զարգացման տվյալ փուլում իրականացվող այն գործունեությունն է, որով պայմանավորված են երեխայի կամ պատանու հոգեկանում տեղի ունեցող հիմնական փոփոխություններն ու այն գործընթացները, որոնք նախապատրաստում են նրա անցումը զարգացման հաջորդ՝ ավելի բարձր փուլին։


=== Փուլեր ===
Օնտոգենեզում տեղի ունի առաջատար գործունեության հերթափոխում, որն ըստ Դ. Բ. Էլկոնինի, ընթանում է հետևյալ կարգով՝

անմիջական-հուզական շփում
առարկայական-ձեռնածուական գործունեություն
դերային խաղ
ուսումնական գործունեություն
մտերմիկ անձնային շփում
աշխատանքային մասնագիտական գործունեություն


== Խմբային գործունեություն ==
Սոցիալական խմբի կողմից իրականացվող գործունեություն, որը հետապնդում է խմբային նպատակներ։ Խմբային գործունեության իրականացման ընթացքում խմբի յուրաքանչյուր անդամ կատարում է իր հատուկ գործառույթները (դերը, անհատական գործունեությունը), որի ընթացքում շփվում է խմբի մյուս անդամների հետ։


== Տեսական գործունեություն ==
Անհատական կամ խմբային գործունեություն, որի հետևանքով հայտնագործվում են բնության և հասարակության գոյության ու զարգացման օրենքները, ինչպես նաև գործնական / պրակտիկ/ գործունեության ընթացքում օգտագործվող մեթոդներն ու հնարները։
Տեսական գործունեությունը, որպես ներհոգեկան բարդ գործընթաց, իրագործվում է բոլոր իմացական գործընթացների և հատկապես վերացական մտածողության ու երևակայության մասնակցությամբ։


== Գործնական (պրակտիկ) գործունեություն ==
Անհատական կամ խմբային այնպիսի գործունեություն, որի ընթացքում ազդեցություն են գործում շրջապատող աշխարհի վրա, նրանում առաջ են բերում փոփոխություններ։ Գործնական գործունեության ընթացքում օգտագործվող եղանակներն ու մեթոդները ստեղծվում են մարդկանց տեսական գործունեության շնորհիվ։


== Աղբյուրներ ==
Նալչաջյան Ա. Ա. (1984 թ.)։ Հոգեբանական բառարան (Լույս ed.)։ Երևան։ էջ 240 էջ
Ռոբերտ Վուդվորթ

Ռոբերտ Վուդվորթ (անգլ.՝ Robert Sessions Woodworth, հոկտեմբերի 17, 1869(1869-10-17), Մասաչուսեթս, ԱՄՆ - հուլիսի 4, 1962(1962-07-04), Նյու Յորք, Նյու Յորք, ԱՄՆ), ամերիկացի հոգեբան, Կոլումբիայի համալսարանի պրոֆեսոր (1909 թվականից մինչև 1942 թվականը)։ Վուդվորթը համարվում է ԱՄՆ-ում ֆունկցիոնալ հոգեբանության ստեղծողներից մեկը։ Աշխատությունները (այդ թվում և դասագրքերը) նվիրված են փորձարարական հետազոտությունների և հոգեբանության ուսմունքների քննական պատմությանը։ Նա ուսումնասիրել է ըմբըռնման (խորություն, հեռավորություն), մտածողության և սերտման մեջ դրդապատճառների ու պահանջների դերը և ստեղծել իր, այսպես կոչված, «դինամիկ հոգեբանությունը», որը կապված է վարքի մոտիվացիայի, պատճառ-արդյունք մեխանիզմի բիհեվիորիստական ըմբռնման հետ։ 1906 թվականից մինչև 1944 թվականը եղել է «Հոգեբանության արխիվները» հանդեսի պատասխանատու խմբագիրը։


== Ծանոթագրություններ ==
Սեն Ժան Կապ Ֆեռա

Սեն Ժան Կապ Ֆեռա (ֆր.՝ Saint-Jean-Cap-Ferrat)` բուժավայր և համայնք Ֆրանսիայի հարավ-արևելքում Լազուր ափին, Պրովանս Ալպեր Լազուր ափ շրջանում, Ծովափնյա Ալպեր երկրամաս, Նիցցա շրջան, Բոսոլեյ կանտոն։ Մինչև 2015 թվականի մարտը համայնքը ներառված է եղել Վիլֆրանշ-սյուր-Մեր կանտոնի (Նիցցա շրջան) վարչական կազմի մեջ։
Համայնքի տարածքը` 2,48 կմ քառ․, բնակչությունը` 2172 մարդ (2006) կայունացման միտումով` 1889 մարդ (2012), բնակչության խտությունը` 761,7 մարդ/կմ քառ․:


== Պատմություն ==
Այս վայրը հանգստացողների համար «հայտնաբերել է» բելգիական թագավոր Լեոպոլդ II-ը, ով 1902 թվականին Վիլֆրանշի արևելքում կառուցել է մի պերճաշուք վիլլա իր սիրուհի Կառոլին Լակրուայի համար։ Այժմ սա ամենաթանկ վիլլան է աշխարհում։ 20-րդ դարի կեսերին այն պատկանում էր իտալացի արդյունաբերող Ջովաննի Անելլիին։ Վիլլան հռչակավոր է իր վեհ համաչափությամբ, պաշտպանվում է ֆրանսիական պետության կողմից որպես պատմության և մշակույթի հուշարձան։ Ֆիլմի սիրահարների համար նա հայտնի է հետպատերազմյան շրջանի «Կարմիր կոշիկներ» (1948) և «Բռնել գողին» (1955) ժապավեններից։ 2008 թվականին հաղորդագրություն տարածվեց, թե Լեոպոլդի վիլլան շուրջ կես միլիարդ եվրո արժողությամբ ձեռք է բերել Միխայիլ Պրոխորովը։ Ավելի ուշ գործարքը չեղյալ է համարվել։
20-րդ դարի սկզբին Ռիվերայի այս մասը պատկանում էր բելգիական թագին։ Ափամերձ Մորիս Ռուվեում, որը գտնվում է մոտակա Բոլյո սյուր Մերում, կառուցվել են վիլլաններ, որոնցից հատկապես հայտնի է Էֆրուսսի-դե-Ռոտշիլդ վիլլան։ 11-րդ դարի Սենթ-Օսպիս մատուռը գտնվում է  բելգիական զինվորական գերեզմանոցի հարևանությամբ։ Վերջիններս մահացել են Առաջին համաշխարհային պատերազմի ժամանակ։ Իսկ նավահանգստում կա ռումբերի թանգարան, որտեղ ցուցադրված են 4500 ցուցանմուշներ։


== Բնակչություն ==
Համայնքի բնակչությունը 2011 թվականին կազմել է՝ 2014 մարդ, իսկ 2012 թվականին՝ 1889 մարդ։

Բնակչության քանակի շարժընթացը` 


== Տնտեսություն ==
2010 թվականից աշխատունակության տարիքի է 1281 մարդ (15-64 տարեկան), 930-ը եղել են տնտեսապես ակտիվ, 351-ը՝ ոչ ակտիվ (ակտիվների ցուցանիշ՝ 72,6 %, 1999 թվականին՝ 70,5 %)։ 930 ակտիվ աշխատունակ բնակիչներից աշխատում են 865 մարդ (486 տղամարդ և 379 կին), 65-ը մնացել են գործազուրկ (26 տղամարդ և 39 կին)։ 351 աշխատունակ ոչ ակտիվ քաղաքացիներից 103-ը աշակերտներն են և ուսանողները, 94-ը թոշակառուները, իսկ մնացած 154-ը՝ ոչ ակտիվ, այլ պատճառներով։
2010 թվականին համայնքի տնային տնտեսությունների քանակի 626 էր, որտեղ ապրում էին 1320 մարդ։ Ընդ որում միջին թվով մեկ հարկատուի եկամուտը կազմում է 21 հազար 505 եվրո։
2012 թվականին Սեն-Ժան-Կապ-Ֆերրան բնակարանային թանկության առումով զբաղեցրել է երկրորդ տեղը (Մոնակոյից հետո)։


== Պատկերասրահ ==

		
		


== Ծանոթագրություններ ==


== Արտաքին հղումներ ==
Սեն-Ժան-Կապ-Ֆերրաի պաշտոնական կայք(ֆր.)
Աբիդոզավր

Աբիդոզա՛վր (լատ. Abydosaurus, բառացի՝ Աբիդոսի մողես)՝ դինոզավր-զաուրոպոդների դաս բրախիոզավրիդների ընտանիք, ապրել են կավճային ժամանակաշրջանի սկզբում (մ.թ.ա. 109.0 մլն.- մ.թ.ա. 93.5 մլն.) Հյուսիսային Ամերիկայի տարածքում։ Դասի միակ ներկայացուցիչը՝ Abydosaurus mcintoshi:


== Բնութագիր ==
Դինոզավրի առաջին մնացորդները, որոնք պատկանում էին այս դասին, հայտնաբերվել են ԱՄՆ-ում քարհանքի հատակին Dinosaur National Monument ազգային պարկի տարածքում, Կոլորադո և Յուտա նահանգների սահմանին։ 2009 թվականին Աբիդոզավրերի ոսկորները լեռներից դուրս բերելիս օգտագործվել է
դինամիտ։ Այս փաստը գրանցվել է 2010 թվականին հնէաբաննների խմբի կողմից՝ Դանիել Չիրիի գլխավորությամբ։ Հնէաբանները հայտնաբերել են 4 աբիդոզավրի կմախքի ոսկորների տարբեր տեսակներ և 4 գանգ, որոնցից 2-ը պահպանվել են գրեթե ամբողջությամբ։
Աբիդոզավր անվանումը նա ստացել է Եգիպտոսի դիցարանի Աբիդոս աստծո անունից, ով եղել է Օսիրիսի երկրպագության կարևորագույն կենտրոնը․ ինչպես ենթադրվում էր այստեղ է թաղված աստծո գլուխը։ Այս տեսակը կոչվել է Abydosaurus mcintoshi Ջեկ Մակինտոշի պատվին (John S. («Jack») McIntosh).


== Վիճակագրություն ==
Abydosaurus տեսակի դինոզավրի ոսկորների հետազոտությունը ցույց են տվել, որ այս տեսակի դինոզավրերը սերտ կապված են ավելի հին ծագում ունեցող՝ Բրանխոզավր տեսակի դինոզավրերի հետ։ Այս փաստից ելնելով Դ. Ջ. Չիրին (2010) այս տեսակը դասեց Բրախիոզավրիդների ընտանիքին։


== Ծանոթագրություններ ==
Աստերոիդների ցանկ (18801-18900)

Աստերոիդների ցանկ (18701-18800)  • Աստերոիդների ցանկ  • Աստերոիդների ցանկ (18901-19000)
 Աստերոիդների ցանկ (18701-18800)  • Աստերոիդների ցանկ  • Աստերոիդների ցանկ (18901-19000)


== Աղբյուր ==
«Discovery Circumstances: Numbered Minor Planets (15001)-(20000)»։ www.minorplanetcenter.net
Կուսանաց անապատ (Շինուհայր)

Շնհերի կուսանաց անապատ, Հայաստանի Հանրապետության Սյունիքի մարզի Շինուհայր գյուղի հին գյուղատեղիի հարավային ծայրին։ Հիմնվել է 17-րդ դարում։ Հայ ճանապարհորդ, վաճառական Զաքարիա Ագուլեցու՝ 1669 թվականի այցելության ժամանակ անապատն ուներ 60 միանձնուհի։ Ըստ շինարարական արձանագրության, անապատի Սուրբ Աստվածածին՝ մեկ զույգ խաչաձև մույթերով, կիսաշրջանաձև խորանի երկու կողմերում ուղղանկյուն ավանդատներով երկթեք ծածկով եռանավ բազիլիկը կառուցել է ագուլիսցի մահտեսի Ազարիան 1676 թ.-ին՝ վասպուրականցի ճարտարապետ Ուստա Մուրադի ձեռքով։ Հարավային կողմում կանգուն երկու թաղակիր կամարներով սեղանատունը կառուցել են ցղնեցի Հովհաննեսը և նրա որդի Աստվածատուրը՝ 1720 թվականին։ Անապատը 17-րդ դարի վերջին դարձել է գրչության կենտրոն, իսկ միանձնուհիների թիվն անցել է 100-ից։ Այստեղ 1694 թվականին գրված Ավետարանի հիշատակարանում նշվում է, որ այն գրչագրել է Հռիփսիմե կրոնավորը Շնհերի կուսանաց անապատ, որտեղ կար 120 միանձնուհի։ Սակայն18-րդ դարի մենաստանը անմխիթար վիճակում էր, Աբրահամ Գ Կրետացի կաթողիկոսի 1735 թվականի այցելության ժամանակ կար ընդամենը 20 միանձնուհի, իսկ շինությունները կիսավեր էին։ 19-րդ դարի վերջին անապատի համալիրի ներսում կառուցվել է դեպի ընդհանուր պատշգամբ բացվող դասասենյակներով եկեղեցական-ծխական դպրոց։
Տիպչակովի (Մարտինովսկի շրջան)

Տիպչակովի (ռուս.՝ Типчаковый), ավան Ռուսաստանի Դաշնության Ռոստովի մարզի Մարտինովսկիշրջանում։ Մտնում է Ռուբաշկինսկի գյուղական համայնքի կազմի մեջ։
Վարիանիս Մեուրնեոբա

Վարիանիս Մեուրնեոբա (վրաց.՝ ვარიანის მეურნეობა), գյուղ Վրաստանում։ Գտնվում է Շիդա Քարթլի մարզի Գորիի շրջանում։


== Բնակչություն ==
Ըստ 2014 թվականի մարդահամարի տվյալների, գյուղի բնակչությունը կազմում է 383 մարդ։


== Ծանոթագրություններ ==
Նեապոլի համալսարան

Նեապոլի Ֆրիդրիխ 2-րդի անվան համալսարան, աշխարհի հնագույն համալսարաններից մեկն է, գտնվում է Նեապոլում։


== Պատմություն ==
Հիմնադրվել է 1224 թվականի հունիսի 5-ին  Ֆրիդրիխ 2-րդ թագավորի օրոք, որպես Սիցիլիական թագավորության կրթական կենտրոն։ Սկզբնական շրջանում գտնվում էր Սան-Դոմենիկո-Մաջորե վանական համալիրի տարածքում։
Ֆրիդրիխ 2-ի դիմանակարը, ում անունն էր կրում համալսարանը, պատկերված էր համալսարանի կնիքի վրա։  Ֆրիդրիխ 2-րդը, մշտապես լինելով Հռոմի Պապի ընդդիմության շարքերում, հիմնադրեց համալսարանը առանց Պապական բուլլան ստանալու։ Սա առաջին նման դեպքն էր։
Համալսարանը չի  գործել 1435-51, 1451-65, 1474-78, 1480-87, 1496-1507, 1527-29, 1531, 1547, 1562, 1585 թվականներին։
1616 թվականին համալսարանը տեղափոխվել է ըստ ճարտարապետ Ջ. Ֆոնտանի նախագծի կառուցված Palazzo degli Studi- ի նոր շենք (այս շենքում մեր օրերում Ազգային հնագիտական թանգարանն է)։ Պ․ Ա․ Տոլստոյը, 1698 թվականին լինելով Նեապոլում, թողել է հետևյալ արձագանքը՝
Այդ ակադեմիան կառուցվել է պետական գանձարանի,այսինքն թագավորական միջոցներով։ Շինությունը մեծ է, այստեղ կային 120 հսկայական վերին և ներքին պալատներ։ Այդ պալատներում ուսումնասիրում էին փիլիսոփայություն, աստվածաբանություն, անատոմիա։ Ակադեմիայում անվճար սովորում էին 4000 և ավելի ուսանողներ, ակադեմիայում սովորող ցանկացած ուսանողի ծախսերր վճարվում էր թագավորական միջոցնեից։ Այդ նույն ակադեմիայում գործում էր հատուկ պալատ քննարկումների համար, այստեղ ավարտած ուսանողները անցնում էին աշխատանքի պալատում։ Այդ պալատի հարևանությամբ կար ևս մի պալատ, որտեղ ուսումնասիրում էին անատոմիա, այդ պալատը մեծ չէր և հարմարեցված էր անատոմիայի ուսումնասիրմանը։ Նեապոլի այդ ակադեմիայում աշխատում էին 400 բժիշկեր, դեղագետներ, դեղագործներ և մոտ 2000 բուժաշխատողներ։


== Այժմ ==
Համալսարանը ներկայիս շենքում  (Corso Umberto I) գտնվում է սկսած 1884 թվականից։ Համաձայն ՄՍՀ-ի 1972 թվականին նեապոլի համալսարանում կային հետևյալ ֆակուլտետները՝

Բժշկության և վիրաբուժության ֆակուլտետ (17 համալսարան և 14 կլինիկա)
Մաթեմատիկայի, ֆիզիկայի և բնական գիտությունների ֆակուլտետ (15 համալսարան, այդ թվում կենսաբանության և գենետիկայի, փորձարարական ֆիզիկայի, տեսական ֆիզիկայի, Երկրի ֆիզիկայի, մաթեմատիկայի)
Ֆարմակոլոգիայի, ճարտարագիտություն ֆակուլտետներ (29 համալսարան, այդ թվում նաև աերոդինամիկա, ինքնաթիռի կառուցում, նավաշինություն, ճարտարագիտություն, կիրառական երկրաբանություն, էլեկտրաքիմիայի, էլեկտրատեխնիկական, կիրառական մեխանիկա)
Ճարտարապետության ֆակուլտետ (10 համալսարան)
Գյուղատնտեսական ֆակուլտետ (11 համալսարան)
Անասնաբուժական ֆակուլտետ (6 համալսարան)
Իրավագիտության ֆակուլտետ
Տնտեսագիտության ֆակուլտետ
Բանասիրության ֆակուլտետ
Փիլիսոփայության ֆակուլտետ1972-1973 ուսումնական տարում Նեապոլիտանական համալսարանում ուսանել են առավել քան քառասուն հազար ուսանողներ։ Նեապոլի համալսարանում դասավանդում էին երեք հազար մանկավարժ, նրանց շարքում ավելի քան երկու հարյուր պրոֆեսորներ։


== Ծանոթագրություններ ==
Խրխիկ

Խրխիկ, գյուղ Արևմտյան Հայաստանում, Խարբերդի վիլայեթի Խարբերդի գավառում։ Գտնվում էր Խարբերդի դաշտում, Խարբերդ քաղաքից 6 կմ հարավ, Խարբերդ-Արղանամադեն ճանապարհի աջ կողմում, այգեվետ վայորւմ։


== Պատմություն ==
Գյուղի բնակչությունն ամբողջությամբ բնաջնջվել է 1915 թվականի Մեծ եղեռնի ժամանակ։


== Բնակչություն ==
XX դարի սկզբին ուներ 20 տուն հայ բնակիչ։


== Տնտեսություն ==
Զբաղվում էին երկրագործությամբ և անասնապահությամբ։


== Պատմամշակութային կառույցներ ==
Խրխիկն ուներ Ս. Գևորգ անունով եկեղեցի։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Խարբերդի նահանգի հայաբնակ բնակավայրեր


== Ծանոթագրություններ ==
Պոկրովկա (գյուղ, Աուրգազինսկի շրջան)

Անվան այլ կիրառումների համար տե՛ս՝ ՊոկրովկաՊոկրովկա (ռուս.՝ Покровка, բաշկիրերեն՝ Покровка), գյուղ Ռուսաստանի Բաշկորտոստան հանրապետության Աուրգազինսկի շրջանի կազմում։
Բնակչությունը 2009 թվականին գրանցված տվյալներով կազմում էր 20 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
(7123) 1989 TT1

(7123) 1989 TT1, աստերոիդ աստերոիդների հիմնական գոտում։ Հայտնաբերվել է 1989 թվականի հոկտեմբերի 9-ին Ցուտոմու Հիոկիի և Նոբուհիրո Կավասատոյի կողմից Օկուտամայում։
Միջին հեռավորությունը Արեգակից կազմում է 2,40517 ա. մ., առավելագույնը մոտենում է 2,1553 ա. մ. հեռավորության վրա և հեռանում 2,6551 ա. մ.։ Արեգակի շուրջ մեկ ամբողջական պտույտ է կատարում 1362,44 երկրային օրվա ընթացքում, իր ուղեծրով շարժվելով միջինում 0,264232 աստիճան/օր արագությամբ։ Աստերոիդի ուղեծրի և խավարածրի հարթությունները իրար հետ կազմում են 5,11° անկյուն։


== Տես նաև ==
Աստերոիդների ցանկ
Աստերոիդների սպեկտրալ դասեր
Աստերոիդների ընտանիքներ
Աստերոիդների խմբեր


== Ծանոթագրություններ ==


== Արտաքին հղումներ ==
Շմադել Լուց (2003)։ Փոքր մոլորակների անունների բառարան (5-րդ վերանայված և ընդլայնված հրատարակություն ed.)։ Գերմանիա: Սփրինգեր։ ISBN 978-3-540-00238-3  (անգլ.)
(7123) 1989 TT1 աստերոիդը Փոքր մոլորակների կենտրոնի կայքում (ուղեծրի տվյալները և դիտարկումները) (անգլ.)
Յավաս

Յավաս (ռուս.՝ Явас, մոկշ.՝ Яваз), քաղաքատիպ ավան Ռուսաստանի Մորդովիա հանրապետության Զուբովո-Պոլյանսկի շրջանի կազմում։
Բնակչությունը 2010 թվականին գրանցված տվյալներով կազմում էր 7564 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Սուրինամյան պիպա

Սուրինամյան պիպա կամ ամերիկյան պիպա (լատ.՝ Pipa pipa), անպոչ երկկենցաղների կարգի պիպայինների ընտանիքին պատկանող կենդանատեսակ։
Տարածված է միայն Հարավային Ամերիկայում։


== Տարածվածություն ==
Տարածված է Հարավային Ամերիկա մայրցամաքում։ Ապրում է Սուրինամում, Բրազիլիայում և Գայանայում։ Բնական ամենամեծ արեալները գտնվում են Սուրինամ պետության տարածքում, որից էլ գալիս է կենդանատեսակի անվանումը։
Ապրում է ռոգիչ ջրանցքներում, տնկադաշտերում, երաշտի ժամանակ գտնվում է գրեթե չորացած ջրափոսերում, իսկ անձրևից հետո՝ թափառում ջրով ողողված անտառում։


== Նկարագրություն ==
Երկարությունը հասնում է 20 սմ-ի։ Մեջքը դեղնավուն է, երբեմն՝ սևագորշ։ Մեջքը դեղնավուն է, որի վրայով երբեմն ձգվում է մուգ զոլ։
Մաշկը կնճռոտ է՝ բազմաթիվ փոսիկներով։ Բերանի անկյուններից և աչքերի մոտից կախված են մաշկային կտորներ։ Աչքերը փոքր են։
Վարում է ջրային կենսակերպ, չնայած շնչառական օրգանները թոքերն են, որը առանձնյակի մոտ բավականին լավ է զարգացած։


== Բազմացում ==
Բաժանասեռ կենդանիներ են, սեռական դիմորֆիզմը արտահայտնված չէ։ Բեղմնավորումը ներքին է։ Սուրինամյան պիպան ձվադրում է անձրևի ժամանակ։
Պիպան, դեպի վեր շրջելվ ձվադիրը, ձվերը դնում է մեջքի մաշկի փոսիկների մեջ։ Արուն, թաթիկով սեղմելով ձվադիրը, օգնում է ձվերը դուրս հանելուն և փոսիկների մեջ տեղավորելու գործընթացին։
Դրանից հետո էգը առատ լորձ է արտադրում, որով ծածկում է ձվերը։ Յուրաքանչյուր փոսիկի խորությունը 10-15 մմ է, իսկ նրանց մեջ տեղավորած ձվերի տրամագիծը՝ 6-7 մմ։ Ձվերի քաշը կազմում է միջինում 3 գ։ Ամեն բեղմնավորումից հետո դնում է 40-114 ձու։
82 օրից հետո ձվից դուրս են գալիս ձևավորված ֆիզիոլոգիական կառուցվածք ունեցող գորտերը։ Մաշկափոխանակությունից հետ առաջանում է փոսիկներվ նոր մաշկ։


== Ծանոթագրություններ ==
Սան Խուան դե լոս Տեռերոսի ամրոց

Սան Խուան դե լոս Տեռերոսի ամրոց (իսպ.՝ Castillo de San Juan de los Terreros), պաշտպանական կառույց Իսպանիայի
Անդալուզիա ինքնավար համայնքի Ալմերիա պրովինցիայի Պուլպի մունիցիպալիտետի Սան Խուան դե լոս Տեռերոս տարածքում։


== Պատմություն ==
Սան Խուան դե լոս Տեռերոսի ամրոցը կառուցվել է 18-րդ դարի երկրորդ կեսին Իսպանիայի Կարլ III թագավորի օրոք սկսած ափամերձ պաշտպանական համակարգի ստեղծման ընթացքում։ Ամրոցը նախագծել է Թոմաս Ուորլուցել դ՛Օստելը, հետագայում փոփոխել և 1764 թվականին ավարտին է հասցրել ռազմական կառույցների ճարտարապետ Անտոնիո Դուցե Օլիվերիոսը։
Ամրոցը համապատասխանում է ռազմական ինժեների ստեղծած նախատիպին՝ հարմարեցված ըստ կառուցման վայրի և կարիքների, միաժամանակ պահպանելով ընդհանուր տարրեր՝ լանջային պատեր, կիսալուսնաձև բաստիոններ, սպիտակաքար և այլն։
Ռազմավարական պատճառներով այն կառուցվել է բլրի գագաթին այնպես, որ կառույցի տեսանելիությունը լինի բազմակողմանի՝ հարմարեցված գեղեցիկ միջավայրին։
Սան Խուան դե լոս Տեռերոսի ամրոցը 1949 թվականի դեկտեմբերի 22-ի Իսպանիայի ամրոցների պաշտպանության մասին հրամանագրով ("Boletín Oficial del Estado" número 125, de 5 de mayo) դարձել է Մշակութային արժեք ներկայացնող հուշարձան և ստացել է RI-51-0007514 գրանցման համարը։


== Ծանոթագրություններ ==


== Աղբյուրներ ==
DECRETO 231/2002, de 10 de septiembre, por el que se delimita el entorno de protección del bien de interés cultural del castillo de San Juan de los Terreros, en Pulpí (Almería).
Este artículo es una obra derivada de la disposición relativa al proceso de declaración o incoación de un Bien de Interés Cultural publicada en el BOE N.º 266 el 6 de noviembre de 2002 (texto), que está libre de restricciones conocidas en virtud del derecho de autor de conformidad con lo dispuesto en el artículo 13 de la Ley de Propiedad Intelectual española.
610

610 թվական, ոչ նահանջ տարի, ըստ Գրիգորյան օրացույցի սկսում է երկուշաբթի օրը։ Սա մեր թվարկության 610 թվականն է, 
VII դարի 10-րդ տարին։


== Դեպքեր ==


== Ծնունդներ ==


== Մահեր ==
Լախոմա (գետ)

Լախոմա (ռուս.՝ Лахома  ), գետ Ռուսաստանում, հոսում է Արխանգելսկի մարզում։ Գետաբերանը տեղակայված է ՈՒֆտյուգա գետի ափին՝19 կմ  հեռավորության վրա։ Գետի երկարությունը 120 կմ է։


== Ջրային գրանցամատյանի տվյալներ ==

Ռուսաստանի ջրային գրանցամատյանի տվյալների համաձայն՝ պատկանում է Դվինսկո Պեչարսկի ավազանային շրջանին, գետի ջրատնտեսային տեղամասը՝ հյուսիսային Դվինա գետն է, գետի ենթաավազանը Վիչեգդա և Վագա գետերն են։ Գետի գետային ավազանը Հյուսիսային Դվինան գետն է՝ մինչև հյուսիսային Դվինի միախառնման կետը։ Գետավազանը՝ Հյուսիսային Դվինա։
Տվյալներն ըստ ջրային ռեսուրսների ֆեդերատիվ տեսչության.

Ջրային օբյեկտի, պետական ջրային գրանցման կոդը - 03020300112103000026213
Հիդրոլոգիական ուսումնասիրությունների կոդը - 103003320
Ավազանի կոդը - 03.02.03.004
Հիդրոլոգիական ուսումնասիրությունների հատորի համարը - 03
Թողարկումն ըստ հիդրոլոգիական ուսումնասիրությունների - 0


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Տապակած կանաչ լոլիկներ

Տապակած կանաչ լոլիկներ (անգլ.՝ Fried Green Tomatoes), ամերիկյան գեղարվեստական ֆիլմ ըստ Ֆեննի Ֆլեգի «Տապակած կանաչ լոլիկներ «Կիսակայարան» սրճարանում» վեպի։ 


== Սյուժե ==
Ֆիլմը պատմություն է կանացի ընկերության մասին։ Գործողությունները տեղի են ունենում ԱՄՆ-ի հարավում։ Էվելինը կլիմաքսի շեմին գտնվող կոմպլեքսավորված անհաջողակ է, որը գալիս է հիվանդանոց` սկեսուրին այցելության, և ծանոթանում է հմայիչ ու կենսուրախ տարեց կնոջ` Նիննիի հետ։ Ոգեշնչվելով մի ժամանակ միասին «Կիսակայարան» սրճարանն աշխատացնող Իջի Թրեդգուդի և Ռութ Ջեմիսոնի ընկերության մասին պատմությունով` Էվելինն սկսում է մտորել սեփական կյանքի մասին։ 


== Դերերում ==
Քեթի Բեյթս` Էվելին Քոուչ
Մերի Ստյուարտ Մատերսոն` Իջի
Մերի Լուիզ Փարքեր` Ռութ
Ջեսիկա Տենդի` Նիննի
Սիսելի Թայսոն` Սիփսի
Քրիս Օ'Դոննել` Բադդի
Նիք Սիրսի` Ֆրենկ Բեննետ
Սթեն Շոու` Մեծ Ջորջ
Գրեյս Զաբրիսկի` Էվա Բեյթս
Գիլլարդ Սերթեյն` Էդ Քոուչ


== Տարբերություններ վեպի և ֆիլմի միջև, քննադատական արձագանքներ ==
Ի տարբերություն գրքի` ֆիլմում չեն ցուցադրվում Ռութի և Իջիի ակնհայտ ռոմանտիկ զգացմունքները` նրանց միջև հարաբերությունները երկիմաստ թողնելով։ Ֆիլմի DVD թողարկման մեջ, աուդիոմեկնաբանություններում ռեժիսորը խոստովանում է և դա նշում, որ այն տեսարանը, որտեղ Ռութն ու Իջին խաղալով կռվում են խոհանոցում, ի սկզբանե մտածված է եղել որպես սիրով զբաղվելու սիմվոլ։ Ռոջեր Էբերթը իր ակնարկում ևս ասում է, որ ակնհայտ է, որ Իջին լեսբուհի է, չնայած մենք որոշակիորեն չգիտենք, թե դա որքան հստակ է դա գիտակցում Ռութը։
Չնայած վեպից այս շեղմանը` ֆիլմն արժանացել է GLAAD Media Awards մրցանակի` որպես ակնառու ֆիլմ։


== Պարգևներ ==
Ֆիլմն արաժանացել է հետևյալ մրցանակներին.


== Հետաքրքիր փաստեր ==
Ֆիլմը կինովարձույթի պատմության մեջ մնացել է որպես 1990-ականների սկզբների ռեկորդակիր` ծախսի դիմաց ստացած շահույթով։ Ներդրված մեկ դոլարի դիմաց պրոդյուսերներն ստացել են քսան դոլար շահույթ։


== Ծանոթագրություններ ==


== Արտաքին հղումներ ==
Տապակած կանաչ լոլիկներ(անգլ.) ֆիլմը Internet Movie Database կայքում
«Տապակած կանաչ լոլիկներ»(անգլ.) ֆիլմը Allmovie կայքում:
Տապակած կանաչ լոլիկներ(անգլ.) ֆիլմը Rotten Tomatoes կայքում
Բանքսի սոճու արգելավայր

Բանքսի սոճու արգելավայր, արգելավայր Հայաստանի Կոտայքի մարզում, Մարմարիկի լեռների հյուսիսային լանջերին, Մարմարիկ գետի աջափնյակում, Ծաղկաձոր քաղաքի արևմտյան մասում, 1800-2000 մ բարձրություններում։։ Հիմնավորվելէ 1959 թ., տարածքը՝ 4 հա։ Ստեղծվել է Բանքսի սոճու տնկարկային տեսակի պուրակի պահպանության նպատակով։


== Ծանոթագրություններ ==
Լուկովո (գյուղ, Իրշավայի շրջան)

Անվան այլ կիրառումների համար տե՛ս՝ ԼուկովոԼուկովո (ուկրաիներեն՝ Луково), գյուղ Ուկրաինայի Անդրկարպատյան մարզի Իրշավայի շրջանում։
2001 թվականի տվյալներով Լուկովո գյուղում բնակվում էր 1 558 մարդ։ Բնակավայրը զբաղեցնում է 2096 կմ² տարածք։ Բնակչության խտությունը կազմում էր 0,74 մարդ/կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վերին Կարանգիս

Վերին Կարանգիս (ռուս.՝ Верхний Карангыс), գետ Ռուսաստանում, Կամչատկայի հյուսիս-արևմուտքում։ Հոսում է Կարագինսկի շրջանում, Կամչատկայի երկրամասում։ Գետի երկարությունը 43 կմ է։


== Ջրային գրանցամատյանի տվյալներ ==
Ռուսաստանի ջրային գրանցամատյանի տվյալների համաձայն՝ պատկանում է Անադիրո-Կոլիմսկի ավազանային շրջանին։
Տվյալներն ըստ ջրային ռեսուրսների ֆեդերատիվ տեսչության.


== Ծանոթագրություններ ==


== Արտաքին հղումներ ==
ՌԴ ջրային ռեսուրսների էկոլոգիան Archived 2015-05-26 at the Wayback Machine.
Շլյախ (գյուղ, Կրոլևեցի շրջան)

Անվան այլ կիրառումների համար տե՛ս՝ ՇլյախՇլյախ (ուկրաիներեն՝ Шлях), գյուղ Ուկրաինայի Սումիի մարզի Կրոլևեցի շրջանում։ Հիմնադրվել է 1865 թվականին։
2001 թվականի տվյալներով Շլյախ գյուղում բնակվում էր 80 մարդ։ Բնակավայրը զբաղեցնում է 1,12 կմ²։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Վուասե

Վուասե (ֆր.՝ Voissay), համայնք Ֆրանսիայում, Պուատու Շարանտա մարզի Ծովափնյա Շարանտի գավառում։ Մտնում է Սեն Ժան դ՛Անժելի կանտոնի կազմի մեջ։ Հանդիսանում է Սեն Ժան դ’Անժելի շրջանը։
Համայնքի INSEE կոդ՝ 17481։


== Բնակչություն ==
Համայնքի բնակչությունը 2010 թվականին կազմում էր 170 մարդ։


== Ծանոթագրություններ ==


== Տես նաև ==
Ֆրանսիայի շրջանների ցանկ


== Արտաքին հղումներ ==
Վիճակագրության ազգային ինստիտուտ.Վուասե (ֆր.)]
Օպիտնոե (գյուղ, Բելոգորսկի շրջան)

Անվան այլ կիրառումների համար տե՛ս՝ ՕպիտնոեՕպիտնոե (ուկրաիներեն՝ Опитне, Ղրիմի թաթարերեն՝ Qamışlıq), գյուղ Ուկրաինայի Ղրիմի Ինքնավար Հանրապետության Բելոգորսկի շրջանում։ Բնակավայրը նախկինում նաև անվանվել է Կամիշլիկ։
2001 թվականի տվյալներով Օպիտնոե գյուղում բնակվում էր 87 մարդ։


== Ծանոթագրություններ ==


== Արտաքին հղումներ ==
Բնակավայրերի ամբողջական ցանկը Ուկրաինայի Գերագույն Ռադայի կայքում, www.rada.gov.ua (ուկր.)
2001 թվականի Ուկրաինայի համապետական մարդահամարի արդյունքները, ukrcensus.gov.ua (ուկր.)
Ուկրաինայի բնակավայրերի արբանյակային լուսանկարներ և քարտեզներ, maps.vlasenko.net (ուկր.)
Աֆրիկանդա

Աֆրիկանդա (ռուս.՝ Африканда), գյուղ Ռուսաստանի Մուրմանսկի մարզի Պոլյարնիե Զորի քաղաքային օկրուգի կազմում։
Բնակչությունը 2010 թվականին գրանցված տվյալներով կազմում էր 1644 մարդ։


== Ծանոթագրություններ ==


== Արտաքին հղումներ ==
Ռուսաստանի ժամային գոտիները, worldtimezone.com կայքում (անգլ.)
Օկտայ Սադիգզադե

Օկտայ Սեյիդ Հուսեյն օկլի Սադիգզադե (ադրբ.՝ Oqtay Seyid Hüseyn oğlu Sadıqzadə, փետրվարի 21, 1921(1921-02-21), Խըզի, Ղուբայի գավառ, Ադրբեջանական ԽՍՀ - դեկտեմբերի 20, 2014(2014-12-20), Բաքու, Ադրբեջան), Ադրբեջանի գեղարվեստի դպրոցի ներկայացուցիչ, Ադրբեջանի Հանրապետության ժողովրդական նկարիչ (1992), ԱՀ պետական մրցանակի դափնեկիր (2014)։


== Կենսագրություն ==
Օկտայ Սադիգզադեն ծնվել է 1921 թվականի փետրվարի 21-ին Ադրբեջանի Խիզի շրջանում։ Սովորել է Բաքվի գեղարվեստի քոլեջում 1935-1939 թվականներին։ 1941 թվականին նրա ընտանիքն աքսորվել է։ 1946 թվականին Բաքու վերադառնալուց հետո նա սկսել է զբաղվել գրքերի գրաֆիկայով։ Ուսումը շարունակելու համար ընդունվել է Սուրիկովի անվան Մոսկվայի արվեստի պետական ​​ինստիտուտ և ավարտել 1956 թվականին ինստիտուտի գրաֆիկայի ֆակուլտետ։ 
Ինստիտուտն ավարտելուց հետո նա իր կարիերան սկսել է Բաքվի «Ազերնեշր» հրատարակչությունում որպես գեղարվեստական ​​խմբագիր։ Նկարչի աշխատանքներին հատուկ տեղ է հատկացվել Ադրբեջանի Գիտությունների ազգային ակադեմիայի Նիզամի Գյանջևիի անվան ադրբեջանական գրականության թանգարանի, Ադրբեջանի ազգային պատմության թանգարանի, Ուզեիր Հաջիբեկովի, Հուսեյն Ջավիդի, Սամեդ Վուրղունի և Բյուլ-բյուլի տուն-թանգարանների ձևավորման մեջ։ 
Նկարչի աշխատանքները ցուցադրվում են Ադրբեջանի պետական ​​արվեստի թանգարանում, ինչպես նաև Տրետյակովյան պատկերասրահում։ Օկտայ Սադիգզադեի նկարները պահվում են ԱՄՆ-ի, Գերմանիայի, Կանադայի, Իսրայելի և այլ երկրների մասնավոր հավաքածուներում։
2014 թվականին նա կերպարվեստի զարգացման գործում ունեցած ծառայությունների համար արժանացել է ԱՀ պետական ​​մրցանակի։
Օկտայ Սադիգզադեն մահացել է 2014 թվականի դեկտեմբերի 20-ին ՝ 93 տարեկան հասակում, Բաքվում։


== Արտաքին հղումներ ==
Из беседы Президента Азербайджанской Республики Гейдара Алиева с ‎народным художником Огтаем Садыгзаде - Президентский дворец, 13 ‎марта 1999 года


== Ծանոթագրություններ ==
Ռումտո

Ռումտո, գյուղ Արևմտյան Հայաստանում, Վանի վիլայեթի Թիարի գավառակում։ Գտնվում էր Ջուլամերկ քաղաքից 30 կմ հարավ-արևմուտք, Ռումտա գետի աջ ափին։


== Բնակչություն ==
XX դարի սկզբին ուներ 120 տուն նեստորական ասորի բնակիչ։


== Աղբյուրներ ==
«Հայաստանի և հարակից շրջանների տեղանունների բառարան» (5 հատորով), 1986-2001 թթ., Երևանի Համալսարանի հրատարակչություն
Արեւմտահայաստանի եւ Արեւմտահայութեան Հարցերու Ուսումնասիրութեան Կեդրոն


== Տես նաև ==
Վանի նահանգի հայաբնակ բնակավայրեր


== Ծանոթագրություններ ==